สวัสดีค่ะ พอดีเมื่อวานกินข้าวอยู่ แล้วรู้สึกฉุนจมูกเลยไอออกมา แล้วทีนี้ก็เริ่มรู้สึกเจ็บกลางอก เหมือนจุกๆกลางออกค่อนข้างไปทางซ้าย แล้วตื่นเช้ามาวันนี้ก็ยังไม่หายค่ะ ขยับตัวจะรู้สึกค่ะ ไม่ทราบว่าควรไปหามั้ยคะหรือมันจะหายไปเอง อาการแบบนี้คืออะไรคะ
สวัสดีครับ จากประวัติ ถ้ารับประทานอาหารแล้ว มีอาการไอแล้วสำลัก ก็อาจทำให้มีอาหารติดในทางเดินอาหาร เช่น ลำคอ หรือ หลอดอาหาร ได้ แต่ถ้ามีอาการเจ็บจุกๆเวลาขยับด้วย ก็มีความเป็นไปได้ว่าอาจมีกล้ามเนื้อบริเวณหน้าอกอักเสบ หรือ กระดูกอ่อนบริเวณอกอักเสบ จากอาการไอได้ครับเบื้องต้น ขอแนะนำให้ลองรับประทานอาหารอ่อนๆ หลีกเลี่ยงกิจกรรมที่ทำให้ปวด และรับประทานยาแก้ปวด เช่น พาราเซมอล เพื่อลดอาการ หากเป็นอาการกล้ามเนื้อหรือกระดูกอ่อนอักเสบ อาการก็จะค่อยๆทุเลาลงครับ แต่กระนั้น หากมีอาการหายใจไม่สะดวก ใจเต้นเร็ว ก็อาจจะเป็นปัญหาที่หัวใจหรือปอด เช่น โรคหัวใจขาดเลือด หรือ ปอดอักเสบ ซึ่งหากมีอาการเหล่านั้น ก็ควรพบแพทย์เพื่อทำการตรวจรักษาเพิ่มเติมครับ